Държавен вестник, бр. 18, 2012 г., стр. 57

БРОЙ  18	
Д Ъ Р Ж А В Е Н  В Е С Т Н И К 	
СТР.  57  
5. Изисквания към материалната база
Учебният кабинет е оборудван със: работно 
място на всеки обучаван (работна маса и стол), 
работно място на обучаващия (работна маса и 
стол), дъска за писане, шкафове, гладка стена 
за окачване на табла, компютър с подходящи 
програмни продукти, учебни видеофилми, мул­
тимедия, огледала, видеотехника за записване 
и възпроизвеждане на филм, екран, речници на 
българския жестомимичен език, други средства 
за обучение и дидактическа техника.
Кабинетът трябва да осигурява възможности 
за използване на интерактивни методи за пре­
подаване, достатъчно пространство за работа 
по двойки и в малки групи, лесно преносими 
мебели и др.
Обучаващата институция трябва да разполага 
с помещение (клуб) с подходящо обзавеждане, 
предразполагащо към общуване между хора с 
проблеми със слуха, мека мебел, ниски масички, 
удобни столове.
6. Изисквания към обучаващите 
Право да преподават теория по професията 
„Преводач жестомимичен език“ – трета степен 
на професионална квалификация, имат лица с 
образователно-квалификационна степен „ма­
гистър“ или „бакалавър“ със специалности от 
областите „Педагогически науки“, „Хуманитарни 
науки“, „Социални, стопански и правни науки“ 
от Класификатора на областите на висше обра­
зование и професионалните направления, приет 
с ПМС № 125 от 2002 г. (ДВ, бр. 64 от 2002 г.) с 
квалификация „Преводач по жестомимичен език“. 
Преподавателите по практика трябва да имат 
квалификация по „Преводач по жестомимичен 
език“ и 10 години практика като преводачи по 
жестомимичен език.
Препоръчително е на всеки три години обу­
чаващите да преминават курс за актуализиране 
на професионалните знания и умения.
1592
НАРЕДБА № 49
от 9 януари 2012 г.
за придобиване на квалификация по профе­
сията „Организатор на туристическа агентска 
дейност“
Раздел I
Общи положения
Чл. 1. С тази наредба се определя Дър­
жавното образователно изискване (ДОИ) за 
придобиването на квалификация по профе­
сията 812010 „Организатор на туристическа 
агентска дейност“ от област на образование 
„Услуги за личността“ и професионално нап­
равление 812 „Пътувания, туризъм и свободно 
време“ съгласно Списъка на професиите за 
професионално образование и обучение по 
чл. 6, ал. 1 от Закона за професионалното 
образование и обучение.
Чл. 2. Държавното образователно изискване 
за придобиването на квалификация по про­
фесията 812010 „Организатор на туристическа 
агентска дейност“ съгласно приложението 
към тази наредба определя изискванията за 
придобиването на трета степен на профе­
сионална квалификация за специалностите 
8120101 „Организация на туризма и свободното 
време“ и 8120102 „Селски туризъм“. 
Чл. 3. Въз основа на ДОИ по чл. 1 и 
рамковата програма по чл. 10, ал. 3, т. 3 от 
Закона за професионалното образование и 
обучение се разработват учебни планове и 
учебни програми за обучението по специал­
ностите по чл. 2.
Раздел II
Съдържание на Държавното образователно 
изискване
Чл. 4. (1) С ДОИ по чл. 1 се определят 
професионалните компетенции в края на 
обучението по професията, които гарантират 
на обучаемия възможност за упражняване на 
професията 812010 „Организатор на туристи­
ческа агентска дейност“.
(2) Държавното образователно изискване 
за придобиването на квалификация по профе­
сията „Организатор на туристическа агентска 
дейност“ определя общата, отрасловата и 
специфичната задължителна професионална 
подготовка за професията, както и задължи­
телната чуждоезикова подготовка по профе­
сията и избираемата подготовка. 
(3) Съдържанието на всеки вид задължи­
телна професионална подготовка по ал. 2 
включва:
1. необходимите професионални компе­
тенции (знания, умения и професионално-
личностни качества); 
2. тематичните области, от които се фор­
мира съдържанието на учебните предмети/
модули.
Чл. 5. С ДОИ по чл. 1 се определят и вхо­
дящото минимално образователно равнище, 
описанието на професията, целите на обуче­
нието, резултатите от ученето, изискванията 
към материалната база и изискванията към 
обучаващите.
Преходни и заключителни разпоредби
§ 1. Учебните планове и учебните програми 
за обучение по професията, действащи към 
влизане в сила на тази наредба, се прилагат 
до разработването и утвърждаването на учеб­
ните планове и учебните програми по чл. 3.
§ 2. Тази наредба се издава на основание 
чл. 17, т. 3 във връзка с чл. 16, т. 7 от Закона 
за народната просвета.
§ 3. Наредбата влиза в сила от деня на 
обнародването є в „Държавен вестник“.
Министър: Сергей Игнатов